hotchpotch/miracl-hf-unified huggingface dataset:
खटीमा तहसील
खटीमा तहसील भारत के उत्तराखंड राज्य में उधम सिंह नगर जनपद की एक तहसील है। उधम सिंह नगर जनपद के पूर्वी भाग में स्थित इस तहसील के मुख्यालय खटीमा नगर में स्थित हैं। इसके पूर्व में नेपाल, पश्चिम में सितारगंज तहसील, उत्तर में चम्पावत जनपद की श्री पूर्णागिरी तहसील, तथा दक्षिण में उत्तर प्रदेश राज्य का पीलीभीत जिला है।
तहसील के अधिकार क्षेत्र में कुल ९६ गाँव आते हैं, और २०११ की जनगणना के अनुसार इसकी जनसंख्या २,२७,२२६ है।
शिवा केशवन
शिवा केशवन (जन्म 25 अगस्त 1981) 6 बार के ओलम्पिक खिलाड़ी तथा शीतकालीन ओलम्पिक खेलों में भारत के पहले ल्यूज खिलाड़ी हैं। उन्होंने पहली बार 1998 शीतकालीन ओलम्पिक में भाग लिया तथा 2018 शीतकालीन ओलम्पिक उनके जीवन का अंतिम ओलम्पिक होगा।
कोटद्वार तहसील
कोटद्वार तहसील भारत के उत्तराखंड राज्य में गढ़वाल जनपद की एक तहसील है। गढ़वाल जनपद के दक्षिणी भाग में स्थित इस तहसील के मुख्यालय कोटद्वार नगर में स्थित हैं। इसके पूर्व में नैनीताल जनपद की रामनगर तहसील तथा अल्मोड़ा जनपद की सल्ट तहसील, पश्चिम में हरिद्वार जनपद की लक्सर तहसील, उत्तर में लैंसडौन, सतपुली और धूमाकोट तहसील, तथा दक्षिण में उत्तर प्रदेश राज्य का बिजनौर जिला है।
तहसील के अधिकार क्षेत्र में कुल ३०१ गाँव आते हैं, और २०११ की जनगणना के अनुसार इसकी जनसंख्या १,७५,२३२ है।
लैंसडाउन तहसील
लैंसडाउन तहसील भारत के उत्तराखंड राज्य में गढ़वाल जनपद की एक तहसील है। गढ़वाल जनपद के दक्षिणी भाग में स्थित इस तहसील के मुख्यालय लैंसडाउन छावनी में स्थित हैं। इसके पूर्व में धूमाकोट तहसील, पश्चिम में यमकेश्वर, और टिहरी गढ़वाल जनपद की नरेंद्रनगर तहसील, उत्तर में पौड़ी, सतपुली, चौबट्टाखाल और थलीसैण तहसील, तथा दक्षिण में कोटद्वार तहसील है।
तहसील के अधिकार क्षेत्र में कुल ४८३ गाँव आते हैं, और २०११ की जनगणना के अनुसार इसकी जनसंख्या ७७,६२१ है।
जगदीश सिंह (क्रॉस-कंट्री स्कीइंग खिलाड़ी)
जगदीश सिंह (जन्म 1 जुलाई 1991) एक ओलम्पिक खिलाड़ी हैं, जिन्होंने 2018 शीतकालीन ओलम्पिक, प्योंगचांग में भारत का प्रतिनिधित्व किया। उन्होंने क्रॉस-कंट्री स्कीइंग के पुरुष 15 किमी फ्रीस्टाइल प्रतियोगिता में भाग लिया। वह पहली बार शीतकालीन ओलम्पिक खेल में भाग ले रहें हैं।
हरिद्वार तहसील
हरिद्वार तहसील भारत के उत्तराखंड राज्य में हरिद्वार जनपद की एक तहसील है। हरिद्वार जनपद के उत्तरी भाग में स्थित इस तहसील के मुख्यालय हरिद्वार नगर में स्थित हैं। इसके पूर्व में उत्तर प्रदेश राज्य का बिजनौर जिला, पश्चिम में रुड़की तहसील, उत्तर में गढ़वाल जनपद की कोटद्वार तहसील और देहरादून जनपद की ऋषिकेश तहसील, तथा दक्षिण में लक्सर तहसील है।
तहसील के अधिकार क्षेत्र में कुल १२१ गाँव आते हैं, और २०११ की जनगणना के अनुसार इसकी जनसंख्या ६,५७,८२९ है।
रुड़की तहसील
रुड़की तहसील भारत के उत्तराखंड राज्य में हरिद्वार जनपद की एक तहसील है। हरिद्वार जनपद के पश्चिमी भाग में स्थित इस तहसील के मुख्यालय रुड़की नगर में स्थित हैं। इसके पूर्व में लक्सर और हरिद्वार तहसील, पश्चिम और दक्षिण में उत्तर प्रदेश राज्य का सहारनपुर जिला, तथा उत्तर में देहरादून जनपद की देहरादून तहसील है।
तहसील के अधिकार क्षेत्र में कुल २६६ गाँव आते हैं, और २०११ की जनगणना के अनुसार इसकी जनसंख्या ९,९६,३४४ है।
सुकवाह
यह सिवनी जिले के धनोरा विकासखंड की पंचायत है। यह एक आदिवासी बाहुल्य ग्राम है। यहां के लोग कृषि पर निर्भर है। सरदार सरोवर बांध से निकली नहर इस ग्राम के कुछ भाग में सिंचाई सुविधा उपलब्ध कराती है। कुछ किसान ही वर्ष में दो फसल ले पाते है। अधिकांश किसान वर्षा पर निर्भर है।  यहां 8वी तक ही स्कूल है। आगे की पढ़ाई के लिए 3 किमी दूर जाना होता है। हाईस्कूल के ना होने से कुछ छात्र छात्राएं आगे की पढ़ाई ही नही कर पाते और पढ़ाई छोड़ देते है। शिक्षा का स्तर कुछ अच्छा नही है।
बोना चोर का किला ( अलीगढ़ किला )
अलीगढ़ का किला इस क्षेत्र में भारत के सबसे मजबूत किलों में से एक माना जाता है।यह इब्राहिम लोधी के दरबार में पीठासीन राज्यपाल के पुत्र द्वारा 16 वीं सदी में बनाया गया था।जीटी रोड पर स्थित यह किला एक नियमित बहुभुजाकार की तरह है तथा इसके चारों ओर एक बहुत गहरी खाई है।
बाद के वर्षों में, किले के और अधिक विस्तार और इसकी सीमाओं को मजबूत करने के लिए कई बार फिर से बनाया गया।18 वीं सदी में, माधवराव सिंधिया प्रथम के शासनकाल में इसका प्रयोग सैनिकों को यूरोपीय युद्ध तकनीक सिखाने हेतु एक प्रमुख प्रशिक्षण केंद्र के रूप में किया गया। ब्रिटिश शासन के खिलाफ 1857 के विद्रोह के लिए भी इस स्थल का प्रयोग किया गया था।हालांकि, सैनिकों ने अपने अधिकारियों की हत्या नहीं की।
यह किला भारतीय और फ्रांसीसी शैली की वास्तुकला के मिश्रण का दावा करता है। अब यह अलीगढ़ मुस्लिम विश्वविद्यालय, और विशेष रूप से, वनस्पति विज्ञान विभाग के नियंत्रण में है।भीतरी आंगन में एक वनस्पति उद्यान और अन्य बागानों की किस्में है।
1524-25 में इब्राहिम लोधी के कार्यकाल में किले की नींव रखी गई थी। यूरोपीय स्थापत्य कला में गढ़ने के लिए 1759 में किले का पुनर्निर्माण माधव राव सिंधिया के जमाने में हुआ। उन्होंने इसकी जिम्मेदारी फ्रेंच कमांडेंट काउंट बेनोइट और कुलीयर पेरोन को दी। फ्रेंच इंजीनियरों की भी मदद ली गई। किले की कमान मीर सादत अली के हाथों में थी। चार सितंबर 1803 में ब्रिटिश जनरल लेक ने आक्रमण करके किले पर कब्जा कर लिया। युद्ध में मारे गए ब्रिटिश अफसरों के नाम यहां के शिलालेख में आज भी दर्ज हैं। कालांतर में अलीगढ़ किला 'बौना चोर का किला' हो गया। एएमयू की देखरेख में होने के कारण अब इसे एएमयू किला भी कहने लगे हैं।
बोना चोर का किला देखने हेतु यातायात की समुचित व्यवस्था है यहां जाने पर किला के अंदर प्रवेश करने पर गेट पर पहचान पत्र दिखाना पड़ता है जो कि अलीगढ़ मुस्लिम यूनिवर्सिटी मैं पढ़ने वाले छात्र छात्रा या शिक्षक किला के अदर प्रवेश करने की अनुमति है या फिर अन्य पर्यटक के लिए स्वयं अनुमति लेनी पड़ेगी पुरानी चुंगी के पास से तभी आप किले के अंदर प्रवेश कर सकते हैं
1- https://m.jagran.com/uttar-pradesh/aligarh-city-11611865.html
2- https://web.archive.org/web/20171102015050/http://www.amarujala.com/uttar-pradesh/aligarh/171509564765-aligarh-news
नेपाल की जाति व्यवस्था
नेपाली जाति व्यवस्था नेपाल में सामाजिक स्तरिकरण की परंपरागत व्यवस्था है। यह मुख्यतः हिन्दू धर्म की वर्णाश्रम व्यवस्था से निकली है जिसमें चार मुख्य सामाजिक वर्ग ब्राह्मण, क्षत्रीय, वैश्य औ्र शूद्र आते हैं। जाति व्यवस्था सामाजिक समूहों को स्तरीकृत व्यवस्था में दिखाते हैं जिन्हें जात कहते हैं। यह रिवाज परंपरागत रूप से केवल खस, मधेसी, तथा नेवार्स लोगों में पायी जाती है। हालांकि १८ वीं सदी में नेपाल के एकीकरण के साथ नेपाल की विभिन्न भारतीय मूल की आदिवासी जातियों और जनजातियों को बहुत हद तक जाति व्यवस्था में शामिल किया जाता रहा है। अखिल हिन्दू सामाजिक संरचना में बलात् शामिल करने के बावजूद  आदिम अस्मितामूलक समूह जाति व्यवस्था में शामिल नहीं हैं।
खस समुदाय की जाति व्यवस्था में तीन समूह हैं। इनकी मातृभाषा नेपाली है। सीबीएस ने २००१ में खस समुदाय में केवल ९ समूह दर्ज किया।
लक्सर तहसील
लक्सर तहसील भारत के उत्तराखंड राज्य में हरिद्वार जनपद की एक तहसील है। हरिद्वार जनपद के पश्चिमी भाग में स्थित इस तहसील के मुख्यालय लक्सर नगर में स्थित हैं। इसके पूर्व में उत्तर प्रदेश राज्य का बिजनौर जिला, पश्चिम में रुड़की तहसील, उत्तर में हरिद्वार तहसील, तथा दक्षिण में उत्तर प्रदेश राज्य का सहारनपुर जिला है।
तहसील के अधिकार क्षेत्र में कुल १३१ गाँव आते हैं, और २०११ की जनगणना के अनुसार इसकी जनसंख्या २,३६,२४९ है।
बेलापुर का किला
बेलापुर दुर्ग (या बेलापुर किला) महाराष्ट्र के नवी मुम्बई में स्थित एक दुर्ग है। इस दुर्ग का निर्माण जंजीरा के सिद्दियों ने करवाया था। कालान्तर में इस पर पुर्तगाली साम्राज्य का और फ़िर मराठा साम्राज्य का आधिपत्य हो गया। १९वीं शताब्दी के आरम्भ में यहां ब्रिटिश राज का अधिकार हुआ। ब्रिटिश लोगों के इस क्षेत्र पर अधिकार करने और फ़िर बम्बई प्रेज़िडेन्सी के विस्तार होने से इस दुर्ग का महत्त्व कम हो गया। और यह प्रयोग से बाहर हो गया।
१५६०-७० के दशक में जब पुर्तगालियों से पन्वेल क्रीक के निकट के इस क्षेत्र का अधिकार सिद्दियों ने छीन लिया और इस किले का निर्माण आरम्भ किया। १६८२ में पुर्तगालियों ने पुनः इसे वापस अधिकार किया और इस किले का निर्माण किया था, तो किले में ५ गढ़ और दीवारें थीं। यह किला ७५ फीट की ऊंचाई पर स्थित था और यहां २० बंदूकें थीं। मराठों ने ३१ मार्च, १७३७ को नारायण जोशी के नेतृत्व में किले को घेर लिया और २२ अप्रैल १९३७ को किले पर अधिकार कर लिया। पानीपत युद्ध के बाद, नानाजी (मराठाओं) ने बेलापुर के किले में सदाशिवभाऊ यहीं नवंबर १७७८ में पकड़ा था एवं पुनः बेलापुर किला जीता। १७७९ में वडगांव के शिलालेखों के अनुसार, अंग्रेजों को हारकर किले को मराठों को वापस देना पड़ा। १२ अप्रैल १७८० को अंग्रेज़ कप्तान कैंबेल ने बेलापुर किला फिर जीता; किन्तु १७८२ को फिर हार गये और अंग्रेजों को किले को मराठों को फिर वापस देना था। २३ जून १८१७ को कप्तान चार्ल्स ग्रे ने किले को अन्ततः जीता और ब्रिटिश साम्राज्य में शामिल हो गया।
मुम्बई, ठाणे, डोम्बिवली और कल्याण से नगर बस सेवा नियमित रूप से बसें चलाता है। इनसे बेलापुर बस स्टॉप पर उतर कर किले के उद्यान के निकटवर्ती बुर्ज तक का पैदल रास्ता है। यहाम दक्षिण ओर एक टीले तक जाने व्बाली पक्की सड़क भी है, जहां से किले में जाने हेतु सीढ़ियां भी हैं। यही मार्ग आगे रेतीबन्दर तक जाता है।
90वें अकादमी पुरस्कार
90वें अकादमी पुरस्कार (ऑस्कर 2018) समारोह, अकादमी मोशन पिक्चर आर्ट्स एंड साइंसेज (AMPAS) द्वारा 2017 की सर्वश्रेष्ठ फिल्मों का सम्मान करने के लिए, 4 मार्च 2018 को लॉस एंजिल्स, कैलिफोर्निया के डॉल्बी थिएटर में आयोजित किया गया। 2018 शीतकालीन ओलम्पिक की वजह से यह समारोह हमेशा की तरह फरवरी के अन्तिम सप्ताह की जगह मार्च में किया जा रहा है। समारोह के दौरान, 24 श्रेणियों में अकादमी पुरस्कार (ऑस्कर) प्रदान किया गया। निर्माता माइकल डी लुका और जेनिफर टोड, तथा ग्लेन वेइस द्वारा निर्देशित इस समारोह का टीवी प्रसारण एबीसी द्वारा किया गया। इस समारोह का संचालन लगातार दूसरे वर्ष हास्य अभिनेता जिमी किमेल द्वारा किया गया।
90वें अकादमी पुरस्कारों के लिए नामांकन की घोषणा 23 जनवरी 2018 को, बेवर्ली हिल्स, कैलिफ़ोर्निया के सैमुअल गोल्डविन थियेटर में, वैश्विक लाइव स्ट्रीम के माध्यम से अकादमी और अभिनेता टिफ़नी हद्दीस और एंडी सर्किस द्वारा की गई। "द शेप ऑफ़ वाटर" को सबसे ज्यादा नामांकन (13) प्राप्त हुये; "डंकर्क" को आठ नामांकन के साथ दूसरा स्थान प्राप्त हुआ, और सात नामाकंन के साथ "'थ्री बिलबोर्ड्स आउटसाइड एबिंग, मिसौरी" तीसरे स्थान पर रहा। पुरस्कार विजेता पहले सूचीबद्ध हैं, और उनके नाम के आगे बोल्डफेस में हाइलाइट के साथ एक डबल डैगर () का संकेत लगा हुआ है।
आधिकारिक वेबसाइट
समाचार संसाधन
अन्य संसाधन
2012 ग्रीष्मकालीन पैरालम्पिक
2012 ग्रीष्मकालीन पैरालम्पिक एक महत्वपूर्ण बहु-खेल प्रतियोगिता है जो कि दिव्यांग खिलाड़ियों के लिये अन्तरराष्ट्रीय पैरालम्पिक समिति द्वारा आयोजित की जाती है। इस प्रतियोगिता का आयोजन 2012 ग्रीष्मकालीन ओलम्पिक के बाद यूनाईटेड किंगडम के लंदन नगर में 29 अगस्त से 9 सितम्बर के मध्य हुआ। इसे चौदहवें ग्रीष्मकालीन पैरालम्पिक खेल तथा लंदन 2012 पैरालम्पिक खेलों के नाम से भी जाना जाता है। इन खेलों में कुल 164 राष्ट्रीय पैरालम्पिक समितियों के 4302 खिलाड़ियों ने भाग लिया। कुल 20 खेलों के 503 प्रतियोगिताएँ आयोजित की गयी।
होसदुर्ग
होसदुर्ग किला भारत के केरल राज्य के कासरकोड जिले में स्थित एक दुर्ग है। होसदुर्ग किला दूर से अपने गोलाकार बुर्जों के साथ भव्य दिखाई देता है। इस दुर्ग का निर्माण इक्केरी के केलड़ी नायक राजवंश के सोमशेखर नायक ने करवाया था। इस स्थान को ४५ गुफाओं वाले नित्यानन्दाश्रम के कारण बहुत प्रसिद्धि मिली है। वर्तमान में यह दुर्ग जीर्ण-शीर्णावस्था में है, किन्तु निकट ही एक विद्यालय एवं सरकारी कार्यालय बने हैं, अतः आवाजाही लगी रहती है।
दुर्ग के दक्षिण-पश्चिम में एक मन्दिर भी है, जिसका निर्माण नायकों ने ही करवाया था। यह मन्दिर भगवान शिव को समर्पित है और पूनकवनम कर्पूरेश्वर मन्दिर के नाम से प्रसिद्ध है।
तलश्शेरी दुर्ग
थलस्सरी क़िला (अंग्रेज़ी:"Tellicherry Fort") भारत के दक्षिणतम राज्य केरल के कन्नूर शहर में स्थित एक दुर्ग है। यह किला तलश्शेरी कस्बे के तिरूवल्लपद पर्वत बना हुआ है और दक्षिणी कन्नूर से २० किलोमीटर दूरी पर है। तालश्शेरी क़िले का निर्माण ब्रिटिश ईस्ट इंडिया कंपनी ने १७०८ ई० में करवाया था। यह दुर्ग लाल ईटों से बना है और दो एकड़ क्षेत्र में फैला हुआ है। अंग्रेज़ों ने इस क़िले का उपयोग मुख्यतः टकसाल और कारागार के रूप में किया था। अंग्रेज़ों ने मैसूर के शासक हैदर अली की सेना के अनेक नेताओं को यहाँ कैद किया गया था। इस क़िले के निकट ही सेन्ट जॉन चर्च है। मान्यता अनुसार एडवर्ड ब्रेन्नन ने विश्राम किया था।
2022 शीतकालीन पैरालम्पिक
2022 शीतकालीन पैरालम्पिक (चीनी: 第十三届冬季残疾人奥林匹克运动会), जिसे आधिकारिक रूप से तेरहवें पैरालम्पिक खेल के नाम से जाना जाता है, का आयोजन चीन के बीजिंग नगर में 4 मार्च से 13 मार्च के मध्य होगा। यह खेल अन्तरराष्ट्रीय पैरालम्पिक समिति द्वारा आयोजित किये जायेंगे।
2022 शीतकालीन पैरालम्पिक में 7 खेलों में 81 पदक प्रतियोगिताएँ होंगी। इन खेलों में बॉबस्लेज नाम का नया खेल जोड़ा गया है।    आधिकारिक प्रतीक "फ्लाइंग हाई" (飞得很高) 15 दिसम्बर 2017 को बीजिंग राष्ट्रीय तैराकी केन्द्र में जारी हुआ।
इन खेलों के शुभंकर की घोषणा 2020 में होगी।
स्वच्छ सर्वेक्षण २०१७
स्वच्छ भारत अभियान के अन्तर्गत प्रतिवर्ष भारत के नगरों और कस्बों को 'स्वच्छ नगर' का सम्मान दिया जाता है। ४ मई २०१७ को पहली बार भारत सरकार ने नगरों को स्वच्छता के आधार पर अनुक्रमित किया। इसमें इन्दौर को सबसे स्वच्छ नगर होने का गौरव मिला।
असिगढ़ दुर्ग
असिगढ़ हरियाणा राज्य के हिसार शहर में स्थित एक दुर्ग है। यह अमटी सरोवर के पूर्वी तट पर स्थित है और इसे पृथ्वीराज चौहान का क़िला या हांसी का किला भी कहते हैं। पृथ्वीराज चौहान ने मुग़ल शासकों से रक्षा के लिए इस दुर्ग का निर्माण कराया था। कालान्तर में मुग़ल शासकों ने इस दुर्ग पर अधिकार कर लिया था। बाद में उन्होंने इस दुर्ग में एक मस्जिद का निर्माण भी करवाया था। वर्तमान में यह अधिकांशतः एक खण्डहर टीले में परिवर्तित हो चुका है।
वर्तमान में इसका अनुरक्षण भारतीय पुरातात्विक सर्वेक्षण विभाग के अधीन है।
जे.आर. गंगारमणी
जवाहरलाल आर गंगारामणी (Jawaharlal R. Gangaramani) एक भारतीय परोपकारी, व्यवसायी और अल फ़ारा समूह के सहयोगी हैं जो यूएई, सऊदी अरब और ओमान में मौजूद है। भारत सरकार ने उन्हें सामाजिक कार्य के क्षेत्र में अपनी सेवाओं के लिए 2010 में देश के चौथे उच्चतम नागरिक पुरस्कार पद्म श्री से सम्मानित किया था।
कोदगानुर एस. गोपीनाथ
डॉ कोडगनुर एस गोपीनाथ (Kodaganur S. Gopinath) एक भारतीय सर्जिकल ऑन्कोलॉजिस्ट हैं, जो ऑन्कोलॉजिकल अनुसंधान पर अपने अग्रणी काम के लिए जाना जाता है। वह डॉ सी रॉय अवॉर्ड सहित कई पुरस्कार के प्राप्तकर्ता हैं जिन्हें देश में प्रमुख मेडिकल सम्मान माना जाता है। भारत के राष्ट्रपति ने 2010 में इसकी ऑन्कोलॉजी के क्षेत्र में अपनी सेवाएं के लिए देश के चौथा उच्चतम नागरिक पुरस्कार पद्म श्री से सम्मानित किया।
लक्ष्मी चंद गुप्ता
लक्ष्मी चंद गुप्ता (Laxmi Chand Gupta) (1939-2010) एक भारतीय मेडिकल चिकित्सक, विकिरण चिकित्सक, लेखक और खेल चिकित्सा में विशेषज्ञ थे। वह सीमा सुरक्षा बल में चिकित्सा के निदेशक थे और वह सार्क साहित्य पुरस्कार और बी सी रॉय पुरस्कार जैसे चिकित्सा श्रेणी के सर्वोच्च भारतीय पुरस्कार से सम्मानित थे। चिकित्सा विज्ञान में उनके योगदान के लिए भारत सरकार ने उन्हें 2010 में देश के चौथे उच्चतम नागरिक सम्मान पद्म श्री से सम्मानित किया था।
2008 ग्रीष्मकालीन पैरालम्पिक में भारत
भारत ने चीन के बीजिंग में 2008 ग्रीष्मकालीन पैरालम्पिक में प्रतिस्पर्धा करने के लिए एक प्रतिनिधिमंडल भेजा। भारत के 5 खिलाड़ियों ने 3 खेलों एथलेटिक्स, पावरलिफ्टिंग व निशानेबाजी में भाग लिया। भारत इन खेलों में कोई पदक नहीं जीत सका।
पैरालम्पिक खेल
पैरालम्पिक खेल एक प्रमुख अन्तरराष्ट्रीय बहु-खेल प्रतियोगिता है जिसमें विभिन्न प्रकार कि विकलांगता से ग्रस्त व्यक्ति भाग लेते हैं।
पैरालाम्पिक गेम्स एथलीटों की एक बड़ी अन्तरराष्ट्रीय मल्टी-स्पोर्ट इवेण्ट है जिसमें असुविधाजनक माँसपेशियों की शक्ति (जैसे पैरापेलेगिया और क्वाड्रिप्लेजीया, माँसपेशी डिस्ट्रॉफी, पोस्ट-पोलियो सिण्ड्रोम, स्पाइना बिफिडा), आन्दोलन की निष्क्रिय निष्क्रिय सीमा, अंग की कमी ( उदाहरण के लिए विच्छेदन या डिस्मेलिया), पैर लम्बाई अन्तर, लघु स्तर, हाइपरटोनिया, एटैक्सिया, एथेटोसिस, दृष्टि विकार और बौद्धिक हानि आदि से ग्रस्त व्यक्ति खेलों में भाग ले सकते हैं। इसमें शीतकालीन और समर पैरालाम्पिक गेम्स हैं, जो 1988 के ग्रीष्मकालीन खेलों में सियोल, दक्षिण कोरिया के बाद से सम्बन्धित ओलम्पिक खेलों के तुरन्त बाद आयोजित किए जाते हैं। सभी पैरालाम्पिक गेम्स अन्तरराष्ट्रीय पैरालैम्पिक कमेटी (आईपीसी) द्वारा शासित होते हैं।
पैरालाम्पिक्स 1948 में ब्रिटिश द्वितीय विश्व युद्ध के दिग्गजों की एक छोटी सभा से उभरा है जो 21वीं सदी के आरम्भ में सबसे बड़ी अन्तरराष्ट्रीय खेल आयोजनों में से एक बन गया है। पैरालम्पिक्स 400 एथलीटों से 1960 में 23 देशों से विकलांगता के साथ लन्दन 2012 खेलों में 100 से अधिक देशों के हजारों प्रतियोगियों के लिए उभरा है। पैरालम्पियन गैर-अक्षम ओलम्पिक एथलीटों के साथ समान उपचार के लिए प्रयास करते हैं, लेकिन ओलम्पिक के बीच एक बड़ा धनराशि अन्तर है और पैरालीम्पिक एथलीटों।
पैरालाम्पिक खेलों को ओलम्पिक खेलों के समानांतर में व्यवस्थित किया जाता है, जबकि आईओसी-मान्यता प्राप्त विशेष ओलम्पिक विश्व खेलों में बौद्धिक विकलांगता वाले एथलीट शामिल होते हैं, और डेफ्लम्पिक्स में बहरे एथलीट शामिल होते हैं।
पैरालीम्पिक एथलीटों की विभिन्न प्रकार की विकलांगताओं को देखते हुए, एथलीट प्रतिस्पर्धा करने वाली कई श्रेणियां हैं। स्वीकार्य विकलांगता दस योग्य हानि प्रकारों में विभाजित हो जाती है। श्रेणियां खराब माँसपेशी शक्ति, आन्दोलन की निष्क्रिय निष्क्रिय सीमा, अंग की कमी, पैर की लम्बाई अन्तर, लघु स्तर, हाइपरटोनिया, एटैक्सिया, एथेटोसिस, दृष्टि विकार और बौद्धिक हानि हैं। इन श्रेणियों को वर्गीकरण में विभाजित किया जाता है, जो खेल से खेल में भिन्न होते हैं।
आइस स्लेज रेसिंग
आइस स्लेज रेसिंग एक पैरालंपिक खेल है जहां प्रतियोगी हल्के स्लेज का इस्तेमाल करते हैं और दो खम्भो के सहारे खुद को धकेलते है। स्लेज रेसिंग स्पीड स्केटिंग का पैरालंपिक संस्करण है। यह 400 मीटर (1,300 फीट) परिधि वाले स्पीड स्केटिंग रिंक में खेला जाता है। यह 1980-1988 और 1994-1998 के बीच एक पैरालंपिक खेल था। यह खेल 100 मीटर, 500 मीटर, 700 मीटर, 1000 मीटर और 1,500 मीटर दूरी पर खेला जाता है।
शीतकालीन पैरालंपिक खेल
शीतकालीन पैरालंपिक खेल एक अंतरराष्ट्रीय बहु-खेल प्रतियोगिता है जहां शारीरिक रूप से विकलांग खिलाड़ी बर्फ खेलों में प्रतिस्पर्धा करते हैं।
ग्रीष्मकालीन पैरालंपिक खेल
ग्रीष्मकालीन पैरालंपिक खेल एक अंतरराष्ट्रीय बहु-खेल प्रतियोगिता है जहां शारीरिक अक्षमता (विकलांगता) वाले खिलाड़ियों का मुकाबला होता है।
चामी भाषाएँ
चामी भाषाएँ (Chamic languages) या आचेह-चामी भाषाएँ (Aceh–Chamic) दक्षिणपूर्वी एशिया के आचेह (जो इण्डोनेशिया के सुमात्रा द्वीप से सुदूर पश्चिम में स्थित एक राज्य है), कम्बोडिया, वियतनाम और हाइनान (चीन के दक्षिणपूर्व में स्थित एक द्वीप]]) में बोली जाने वाली कुछ भाषाओं का एक भाषा-परिवार है। इसका नाम चाम भाषा पर पड़ा है जो इस परिवार की सदस्य है। चामी भाषाएँ ऑस्ट्रोनीशियाई भाषा-परिवार की मलय-पोलेनीशियाई शाखा की एक उपशाखा है।
पाकिस्तान सुपर लीग 2018
2018 पाकिस्तान सुपर लीग (जिसे पीएसएल 3 के नाम से भी जाना जाता है, प्रायोजक कारणों के लिए एचबीएल पीएसएल 2018 के रूप में पदोन्नत) पाकिस्तान सुपर लीग का तीसरा सीजन है, जो 2015 में पाकिस्तान क्रिकेट बोर्ड द्वारा स्थापित एक फ्रेंचाइजी ट्वेंटी 20 क्रिकेट लीग है। इसमें छह टीमों को शामिल किया गया है, इसकी स्थापना के बाद से लीग का पहला विस्तार। और अंतिम मैच कराची पाकिस्तान के राष्ट्रीय स्टेडियम में खेला जाएगा।
2016 और 2017 के मौसमों के समान, संयुक्त अरब अमीरात में 2018 सीजन के अधिकांश मैच खेले जाएंगे। हालांकि, कुछ मैचों की योजना पाकिस्तान में होने की योजना है; वे लाहौर और कराची में खेले जाएंगे, जो सुरक्षा मंजूरी के अधीन हैं। प्रत्येक विदेशी क्रिकेटर जो देश में पीएसएल मैचों का खेलता है, उन्हें इन मैचों में से प्रत्येक के लिए यूएस $10 का अतिरिक्त भुगतान किया जाएगा।
अपनी स्थिति सुनिश्चित करने के लिए, 23 अक्टूबर को अंतरराष्ट्रीय क्रिकेट परिषद की सुरक्षा टीम ने कराची में नैशनल स्टेडियम का दौरा किया था। इसलिए, पीसीबी के अध्यक्ष नजम सेठी ने 22 नवंबर को कहा कि स्टेडियम का नवीनीकरण पीएसएल फाइनल की मेजबानी के लिए फरवरी 2018 में पूरा हो जाएगा।टूर्नामेंट का लीग चरण 22 फरवरी से 16 मार्च 2018 तक चलेगा।
वट्टकोट्टई फोर्ट
वट्टकोट्टाई दुर्ग (या किला जिसे "सर्कुलर फ़ोर्ट" भी कहते हैं) भारत के दक्षिणतम राज्य तमिल नाडु राज्य के कन्याकुमारी शहर के उत्तर पूर्व में लगभग 6 किमी की दूरी पर है। इस किले का निर्माण १८वीं शताब्दी में किया गया था और त्रावणकोर राजाओं द्वारा बनवाये गए तटीय किलों में तह अन्तिम किला था। वट्टाकोट्टाई किले की दीवारों की ऊँचाई लगभग २५ फीट है और आगे की ओर मोटाई २९ फीट है। इस किले को डच जलसेना अधिकारी डी लेनॉय द्वारा बनाया गया था। यह किला पाषाण शिलाओं का बना है और इसमें आरामकक्ष, निगरानी मीनार और आयुधकक्ष स्थित है। किले के अन्दर की दीवारों पर मछलियों की आकृतियाँ बनी हैं जो पाण्ड्य राजाओं का राजचिह्न हुआ करता था।
पुरातत्ववेत्ताओं की मान्यता अनुसार यह किला पूर्व में पाण्ड्य राजाओं के अधीन था। तब पद्मनाभपुरम पैलेस किले की चोटी से यह स्पष्ट दिखाई देता था। पूर्व में किले से पैलेस तक १.२ मीटर चौड़ी एक सुरंग थी, लेकिन अब यह बन्द हो गई है। किले के ऊपर स्थित परेड ग्राउन्ड से सागर का अवलोकन होता है। परेड ग्राउन्ड के एक ओर से बंगाल की खाड़ी दूसरी ओर से अरब सागर का शान्त जल दिखाइ देता है।
धौलीनाग मंदिर
धौलीनाग मंदिर उत्तराखण्ड राज्य के बागेश्वर जनपद में धौलीनाग देवता को समर्पित एक पुराना मंदिर है। धौलीनाग मंदिर विजयपुर के पास एक पहाड़ी के शीर्ष पर स्थित है। धौलीनाग मंदिर मे रोजाना पूजा होती है और कुछ खास दिनों मे बहुत भीड़-भाड़ होती है, मुख्य रूप से नवरात्रि के दौरान तो यह भक्तों से भरा रहता है। प्रत्येक नाग पंचमी को मंदिर में मेला लगता है। नवंबर २०१६ में उत्तराखण्ड के तत्कालीन मुख्यमंत्री, हरीश रावत ने इस मंदिर को गंगोलीहाट के महाकाली मंदिर और पाताल भुवनेश्वर से पर्यटन सर्किट द्वारा जोड़ने की घोषणा की थी।
स्थानीय मान्यताओं के अनुसार, जब भगवान कृष्ण ने कालियनाग को यमुना छोड़कर चले जाने को कहा था, तो उसने उन्हें बताया कि उनके वाहन गरुड़ के डर के कारण ही वह यमुना में छुपा बैठा था। इस पर कृष्ण ने उसके माथे पर एक निशान बनाकर उसे उत्तर में हिमालय की ओर भेज दिया। कालियनाग कुमाऊँ क्षेत्र में आया, तथा शिव की तपस्या करने लगा। स्थानीय लोगों की कई प्राकृतिक आपदाओं से रक्षा करने पर उसे कुमाऊं क्षेत्र में भगवान का दर्जा दिया जाने लगा।
धवल नाग (धौलीनाग) को कालियनाग का सबसे ज्येष्ठ पुत्र माना जाता है। धवल नाग ने प्रारम्भ में कमस्यार क्षेत्र के लोगों को काफी परेशान किया, जिसके बाद लोगों ने उसकी पूजा करना शुरू कर दिया, ताकि वह उन्हें हानि न पहुंचाए। लोगों के पूजन से उसके स्वभाव पर विपरीत असर पड़ने लगा, और फिर उसने लोगों को तंग करने की जगह उनकी रक्षा करना शुरू कर दिया। महर्षि व्यास जी ने स्कंद पुराण के मानस खण्ड के ८३ वें अध्याय में धौली नाग की महिमा का वर्णन करते हुए लिखा है:
कुमाऊँ में नागों के अन्य भी कई प्रसिद्ध मंदिर हैं, जिनमें छखाता का कर्कोटकनाग मंदिर, दानपुर का वासुकीनाग, सालम के नागदेव तथा पद्मगीर, महार का शेषनाग तथा अठगुली-पुंगराऊँ के बेड़ीनाग, कालीनाग, फेणीनाग, पिंगलनाग, खरहरीनाग तथा अठगुलीनाग अन्य प्रसिद्ध मंदिर हैं।
पंचमी मेला यहां का एक बहुत प्रसिद्ध और पुराना त्योहार है, जिसमें कांडा-कमस्यार के २२ गांवों के लोगों के अलावा बड़ी संख्या में बाहर से भी लोग आते हैं। लोक मान्यता है कि जब धौलीनाग भगवान इस पहाड़ी में आए तो उन्होंने ग्रामीणों को आवाज देकर अपने पास बुलाया था। आवाज सुनकर रात में ही धपोलासेरा के धपोला लोग २२ हाथ लंबी चीड़ के छिलके से बनी जलती मशाल को हाथ में लेकर मंदिर क्षेत्र में पहुंचे तो वहां पंचमी के नवरात्र पर्व पर एक दिव्यशिला मिली, जिसे उन्होंने शिला को शक्ति रूप में स्थापित कर दिया। तब से ही प्रत्येक वर्ष पंचमी मेला मनाया जाता है। इस मेले के लिए धपोलासेरा के भूल जाति के लोग चीड़ के छिलके की मशाल तैयार करते हैं, जिसे लेकर धपोला लोग गाजे बाजे के साथ मंदिर के लिए निकलते हैं। मंदिर परिसर से कुछ दूरी पर स्थित भगवती मंदिर के पास पहुँचने पर वे पोखरी के चंदोला लोगाें का इंतजार करते हैं, जिनके साथ देव डांगर भी अवतरित होकर गाजे बाजे के साथ मंदिर पहुंचते हैं। यहां से दोनों दल जयकारा करते हुए मंदिर की परिक्रमा करते हैं, और फिर जलती मशाल को मंदिर के सामने रख कर वहां रात्रि भर सांस्कृतिक आयोजन चलते हैं।
धौलीनाग मंदिर विजयपुर के पास एक पहाड़ी के शीर्ष पर स्थित है। मंदिर विजयपुर से पैदल दूरी पर है लेकिन छोटी गाड़ियों के लिए, सड़क मार्ग भी बना है। इसके अतिरिक्त बिगुल की तरफ से भी मंदिर के लिए एक पैदल रास्ता है, जिसे मोटर मार्ग में बदला जा रहा है। पोखरी, खांतोली ग्रामों की ओर से भी जंगलों से होकर एक कच्चा रास्ता आता है, जिसपर बंजायण, मूलनारायण इत्यादि देवों को समर्पित मंदिर स्थित हैं।
थ्री बिलबोर्ड्स आउटसाइड एबिंग, मिसौरी
थ्री बिलबोर्ड्स आउटसाइड एबिंग, मिसौरी (), 2017 में प्रदर्शित एक अंग्रेजी भाषी फ़िल्म है। इस फ़िल्म का लेखन, निर्माता और निर्देशन मार्टिन मैकडोनाग द्वारा किया गया है। इस फ़िल्म में फ्रांसेस मकडोर्मंड ने एक माँ का किरदार निभाया है जोकि अपनी बेटी के हुए अनसुलझे हत्या पर लोगों का ध्यानाकार्षण के लिये तीन बिलबोर्ड (होर्डिंग्स) किराये पर लेती है। वुडी हारेलसन और सैम रॉकवेल ने इस फ़िल्म में सहायक भुमिका में अभिनय किया है।
इस फ़िल्म का प्रदर्शन संयुक्त राज्य में १० नवंबर २०१७ और यूनाइटेड किंगडम में १२ जनवरी २०१८ में किया गया था। इस फिल्म की वैश्विक कमाई १११ मिलियन डॉलर रही है। इस फिल्म को उसकी कहानी और निर्देशन के लिये काफी सराहा गया है।
इस फिल्म को 90वें अकादमी पुरस्कार में सर्वश्रेष्ठ फिल्म, सर्वश्रेष्ठ अभिनेत्री और सर्वश्रेष्ठ सह-अभिनेता सहित सात नामाकंन प्राप्त हुए है। वही ब्रिटिश अकादमी फ़िल्म पुरस्कार में इसे सर्वश्रेष्ठ फिल्म सहित कई पुरस्कार प्राप्त हुए।थ्री बिलबोर्ड्स आउटसाइड एबिंग, मिसौरी का प्रदर्शन 4 सितंबर, 2017 को 74वें वेनिस अंतर्राष्ट्रीय फिल्म समारोह में किया गया था। संयुक्त राज्य में, 10 नवंबर, 2017 को फॉक्स सर्चलाइट पिक्चर्स द्वारा फिल्म प्रदर्शित की गई, जबकी 1 दिसम्बर को इसका वैश्विक प्रदर्शन किया गया।
प्राइमरी स्कूल
प्राइमरी स्कूल उन स्कूलों को कहा जाता हैं जिस स्कूल में कक्षा ५ तक की पढ़ाई होती हैं। भारतवर्ष में ऐसे स्कूलों की बहुतायत है। सर्वशिक्षया अभियान मे ऐसे स्कूलों पर मुख्यतया बढावा दिया गया।
नौगाजा पीर
नौगाजा पीर (पंजाबी: नोंगजा पीर) एक संत थे, जिनकी ऊंचाई 9 "गज" थी जो भारतीय मीट्रिक इकाइयों में 8 मीटर और 36 इंच या 27 फीट के बराबर होती है।इनका नाम सैयद इब्राहिम बादशाह था, जो माना जाता है कि समय के साथ-साथ सभी कामों को पूरा करते थे।
पंजाब क्षेत्र में नौगजा पीर के कई मंदिर हैं जो पंजाबी लोक धर्म का हिस्सा हैं।मंदिर नियमित रूप से पंजाब क्षेत्र के लोगों द्वारा दौरा किया जाता है।
बाबा नौगाजा पीर मूलतः इराक से थे और हरियाणा के कल्याण गांव में शाहाबाद मार्कंडा, कुरुक्षेत्र के पास शिथित है।नौगाजा पीर का मंदिर (30.0936126 एन 77.809875 ई) पंजाब-हरियाणा सीमा के निकट भारत में राष्ट्रीय राजमार्ग -1 पर स्थित है मंदिर की एक उल्लेखनीय विशेषता यह है कि एक मुस्लिम संत की कब्र और एक हिंदू शिव मंदिर है।लोग दोनों जगहों पर जाते हैं और अपनी इच्छाओं के लिए पुजते हैं।
बाबा नौगाजा पीर हरियाणा के शाहबाद जिले में रहते थे।उनकी कब्र के पास नाउदारा (नौ लेन पुल) नामक एक ऐतिहासिक पुल है जो हरियाणा सरकार द्वारा घोषित पर्यटन स्थल है।
कहा जाता है कि भगवान शेषनागा को एक बार नौगाजा पीर की जगह पर देखा गया था। 1881 के दौरान, बाबा तारा सिंह मंदिर के प्रमुख थे जो 1911 में समाधि में उतरे थे।1954 में माता शारदा देवी जी ने इस मंदिर का नेतृत्व किया जो सन् 2008 में समाधि में आया थे।1984 से बाबा विनय शुक्ला रखरखाव के प्रभारी थे।
सुरक्षित यात्रा के लिए मंदिर का आदर किया जाता है। चड्दर (कपड़ों) और धूप की छड़ के अलावा, भक्त दीवार की घड़ियों को भेंट करते हैं, जिन्हें नौगाजा पीर की कब्र पर शुभकामनाएं के रूप में माना जाता है।
कई राजनेता और यात्री इस पवित्र स्थान पर प्रार्थना करते हैं।उत्तर और दक्षिण भारत के टैक्सी चालकों के लिए यह भी एक आवश्यक स्थान है।
इस जगह को 9 लेन का रास्ता (नौ देवता) नामित किया गया था (नौ देवों के नाम पर रखा गया था) और एक शिव मंदिर के सामने स्थित था, जहां बाद में मुस्लिम संत आए और रुके। नौदरी एक पुल के रूप में प्रयोग किया जाता है
यह मंदिर उस क्षेत्र के लोक धर्म का प्रतिनिधित्व करता है जो संगठित धर्मों के बीच एक प्रवचन है।
बब्बु मान
तेजिंदर सिंह मान, जो बब्बू मान के नाम से प्रचलित हैं, एक पंजाबी गायक-गीतकार, अभिनेता और फिल्म निर्माता हैं। मान वर्तमान में मोहाली में रह रहे हैं।
मान का प्रारंभिक जीवन पंजाब के फतेहगढ़ साहिब जिले में स्थित ग्राम खंट मानपुर में बीता।
1999 से अब तक उन्होंने आठ स्टूडियो एलबम और छह संकलन एल्बम जारी किए हैं; पंजाबी फिल्मों में अभिनय किया है; और क्षेत्रीय और बॉलीवुड फिल्म संगीत में काफी योगदान दिया है। मान पंजाब के बाहर आधारित एक गैर-लाभकारी संगठन, "वन होप, वन चांस", के राजदूत भी हैं।
अपने विशिष्ट गीत, जीवित कविता और बिजली के प्रदर्शन के लिए जाना जाता है, बब्बू मान ने 1998 में अपनी पहली एल्बम सज्जन रूमाल दे गीयादर्ज की।तैयार उत्पाद से नाखुश, वह वापस ड्राइंग बोर्ड पर गया और फिर से उनके बाद के एल्बमों में से अधिकांश गाने पुनः जारी कर दिए।नवागंतुक होने के बावजूद, मान की पहली आधिकारिक पहली एल्बम तू मेरी मिस इंडिया1999 में जारी हुई और भारत और विदेशों में अच्छी तरह से प्रदर्शन किया।
2001 में, बब्बू मान ने अपनी तीसरी एल्बम साऊं दी झड़ी जारी की, जैसे चान चानानी, रात गुज़ारलाई, दिल ता पागल है, इश्क, कबाजा और टच वुड जैसे कई लोकप्रिय गीतों को प्रदर्शित किया, और 2003 में उन्होंने लिखा और अपने पहले फिल्म साउंडट्रैक हवाएं के लिए गाया जहां उन्होंने प्रतिष्ठित भारतीय गायकों सुखविंदर सिंह और जसपिंदर नरुला के साथ काम किया। मान ने 2004 में अपने चौथे एल्बम ओह चन्द्र ओही रत्तन को जारी किया, इसके बाद 2005 में प्यास ने एक समय का सर्वश्रेष्ठ बिकने वाला पंजाबी एल्बम जारी किया। 2007 में, मान ने अपनी पहला हिंदी एल्बम मेरा गम नामित किया, और 2009 में, अपने पहले धार्मिक एल्बम सिंह बैटर थान किंग को। बाद के एक गीत, बाबा नानक, पंजाब के नकली संतों और प्रचारकों की प्रतिक्रिया से राज्य में बढ़ती घटनाओं के बारे में कई बहस हुई।4 जुलाई 2013 को, मान ने रिलीज़ किया: इन सर्च ऑफ सोल, आठ साल बाद अपनी पहली पंजाबी व्यावसायिक एल्बम।
अपने करियर के दौरान, मान ने सरदार, उचियान इमरतान, सिंह और चामकिला के साथ कई संकलन एल्बमों से कई एकल रिलीज़ किए हैं जो आज तक सबसे उल्लेखनीय हैं।
हवाएं के अलावा, बब्बू मान ने पंजाबी फिल्मों वागाह और दिल तेनु करदा ऐ प्यार के लिए और साथ ही बॉलीवुड प्रस्तुतियों वादा रहा ,क्रूक , साहब, बीवी और गैंगस्टर और टीटू एमबीए के लिए अपनी आवाज दे दी है।
बब्बू मान ने एशिया, आस्ट्रेलिया, यूरोप, उत्तरी अमेरिका और मध्य पूर्व में बिक-आउट शो में प्रदर्शन किया है। 2014 में, मान चार वर्ल्ड म्यूजिक अवार्ड्स के विजेता थे: विश्व का सर्वश्रेष्ठ भारतीय पुरुष कलाकार, विश्व का सर्वश्रेष्ठ भारतीय लाइव एक्ट, विश्व के सर्वश्रेष्ठ भारतीय मनोरंजन और दुनिया की बेस्ट इंडियन अल्बम ऑफ़ तलाश: इन सर्च ऑफ सोल
बब्बू मान ने हवाएं में एक सहायक भूमिका में शुरुआत की, 2003 में 1984 के सिख विरोधी दंगों पर आधारित फिल्म थी। हालांकि भारत में प्रतिबंध लगा दिया गया, यह फिल्म विदेशों में सफल रही।2006 में, मान ने अपनी पहली पंजाबी फिल्म रब्ब ने बनाइयां जोड़ियां में मुख्य भूमिका निभाई,कुछ दृश्यों और फ़िल्म के भाग्य से असंतुष्ट, मान ने 2008 में हशर (ए लव स्टोरी)एल्बम निकली। उसके बाद से उन्होंने अपने घरों की फिल्मों में एकम, हीरो हिटलर और देसी रोमियो में लिखित, प्रोडक्शन और अभिनय किया है।बब्बू मान, मान फिल्म्स प्राइवेट लिमिटेड में एक भागीदार है। और 2010 में, उनके मूल गांव में इश्कपुरा नामक फिल्म सेट का निर्माण किया गया।
द शेप ऑफ़ वाटर
द शेप ऑफ़ वाटर (), 2017 की एक अमेरिकी कल्पनिक, ड्रामा फिल्म है। इस फ़िल्म का निर्देशन गुइलेर्मो डेल तोरो एवं कहानी गुइलेर्मो डेल तोरो और वैनेसा टेलर द्वारा लिखा गया है। इस फिल्म को बाल्टीमोर में 1962 के परिदृश्य में फ़िल्माया गया है। यह फ़िल्म उच्च सुरक्षा वाले सरकारी प्रयोगशाला के एक मूक अभिरक्षक के बारे में है, जिसे एक पकड़े गये, मनुष्य कि तरह दिखने वाले एम्फीबियन प्राणी से प्यार हो जाता है। इस फिल्म में सैली हॉकिन्स, माइकल शैनन, रिचर्ड जेनकिंस, डग जोन्स, माइकल स्टुब्लबर्ग और ऑक्टेविया स्पेन्सर ने अभिनय किया है।
इस फिल्म का प्रदर्शन 74वें वेनिस अंतर्राष्ट्रीय फिल्म समारोह, मे 31 अगस्त 2017 को किया था, जहाँ इसने सर्वश्रेष्ठ फिल्म के लिये गोल्डन लाइन पुरस्कार जीता था। इसे 2017 के टोरंटो अंतर्राष्ट्रीय फ़िल्म समारोह में भी प्रदर्शित किया गया था। फिल्म के अभिनय, पटकथा, दिशा, उत्पादन डिजाइन, और संगीत स्कोर को लेकर कई विषयों में इसकी सराहना की गई है।
8 दिसम्बर को वैश्विक प्रदर्शन से पहले इस फिल्म का आशिंक प्रदर्शन संयुक्त राज्य में 1 दिसम्बर को किया गया था। इस फिल्म का वैश्विक कारोबार 91 मिलियन अमेरिकी डॉलर रहा है।
90वें अकादमी पुरस्कार पर, फ़िल्म को सबसे अधिक 13 नामांकन प्राप्त हुए, जिसमें इसे सर्वश्रेष्ठ फ़िल्म, सर्वश्रेष्ठ निर्देशक, सर्वश्रेष्ठ ओरिजिनल स्कोर, सर्वश्रेष्ठ प्रोडक्शन डिज़ाइन में चार पुरस्कार प्राप्त हुए। ब्रिटिश अकादमी फ़िल्म पुरस्कार में इसे सर्वश्रेष्ठ निर्देशक सहित तीन पुरस्कार प्राप्त हुए।
जसवंतसिंह यादव
डॉ॰ जसवंतसिंह यादव एक भारतीय राजनीतिज्ञ तथा वर्तमान राजस्थान सरकार में मंत्री हैं तथा पूर्व अलवर लोकसभा क्षेत्र से सांसद हैं | वे भारतीय जनता पार्टी के राजनेता हैं
2014 शीतकालीन पैरालम्पिक
2014 शीतकालीन पैरालम्पिक (), आधिकारिक रूप से ग्यारहवें शीतकालीन पैरालम्पिक खेल जिसे सामान्य तौर पर सोची शीतकालीन पैरालम्पिक खेल के नाम से जाना जाता है, दिव्यांगों की एक महत्वपूर्ण बहु-खेल प्रतियोगिता है जिसका आयोजन अन्तरराष्ट्रीय पैरालम्पिक समिति द्वारा किया गया। इन खेलों का आयोजन रूस के सोची तथा क्रास्नोदर क्राई में 7 से 16 मार्च 2014 के मध्य हुआ। रूस ने पहली बार इन खेलों का आयोजन किया। इन खेल प्रतियोगिता में 5 खेलों के अन्तर्गत 72 प्रतियोगिताएँ हुई जिसमे स्नोबोर्डिंग को पहली बार शामिल किया गया।
इन खेलों के शुभंकर की घोषणा 26 फरवरी 2011 को हुई। इनके नाम "स्नेजहिंका" तथा "ल्युचिक" हैं। क्रमशः दोनों पृथ्वी के गर्म व ठंडे भागों को दर्शा रहे हैं। दोनों हाथ मिलाती मुद्रा में खड़े हैं।
खेलों का उद्घाटन समारोह 7 मार्च 2014 को फिष्ट ओलम्पिक स्टेडियम में हुआ। पैरालम्पिक कढ़ाई को संयुक्त रूप से सेर्गे शिलोव तथा ओलेस्या व्लादिकिना द्वारा जलाया गया।
इन खेलों में 45 राष्ट्रीय पैरालम्पिक समितियों ने भाग लिया जिनकी सूची निम्न है-
ब्राज़ील, तुर्की तथा उज़्बेकिस्तान ने सोची 2014 से शीतकालीन पैरालम्पिक खेलों में अपना पदार्पण किया। हंगरी तथा दक्षिण अफ्रीका जिन्होंने वैंकूवर 2010 में अपने खिलाड़ी भेजे थे लेकिन इन खेलों में नहीं भेजे।
2014 शीतकालीन पैरालम्पिक में पाँच खेल शामिल किये गये, जिनमे 72 स्वर्ण पदक दाँव पर थे। इन खेलों में स्नोबोर्डिंग को पहली बार शामिल किया गया, जो अल्पाइन स्कीइंग खेल में शामिल था।  2014 शीतकालीन पैरालम्पिक का समापन समारोह 16 मार्च 2014 को फिष्ट ओलम्पिक स्टेडियम में आयोजित हुआ। इस समारोह में रूस के उप प्रधानमंत्री दिमत्री कोज़ाक ने भाग लिया।
;कुंजी
घासीराम यादव
घासीराम यादव (15 नवंबर 1924-30 नवंबर 1998) भारतीय राजनीतिज्ञ तथा पूर्व अलवर से लोकसभा सांसद हैं। येे कांग्रेस पार्टी से जुड़े हैं। ये "मैं राजस्थान सरकार बोल रहा हूं" के तकियाकलाम से प्रसिद्ध हैं।
घासीराम यादव 1952 में नायब तहसीलदार की नौकरी छोड़ चुनाव में मुण्डावर विधान सभा क्षेत्र से खड़े हुए व जीते। 1957 में भी ये मुण्डावर से जीते। 1962 में उनको मुण्डावर की जगह बहरोड़ विधानसभा का टिकट दिया। वहां भी ये जीत गए। फिर 1967 में ये बहरोड़ में अमीलाल से हार गए। फिर 1972 में ये दोबारा बहरोड़ से जीते। लेकिन 1977 में इन्होंने मुण्डावर से चुनाव लड़ा तो हार गए। हालांकि इसके बाद 1980 में ये मुण्डावर से ही विधायक बन गए। 1990 में ये पुनः विधायक चुने गए। फिर 1993 में भी ये विधायक बने। अंत में 1997 में ये सांसद चुनाव जीत कर लोकसभा में आए। इस प्रकार ये छः बार विधायक और एक बार सांसद चुने गए हैं।
वित्तीय कार्रवाई कार्यदल
वित्तीय कार्रवाई कार्यदल (Financial Action Task Force (on Money Laundering) या FATF) एक अन्तरसरकारी संस्था है जो काले धन को वैध बनाने (मनी लान्डरिंग) को रोकने से सम्बन्धित नीतियाँ बनाने के लिए सन १९८९ में स्थापित की गयी थी। सन २००१ में इसका कार्यक्षेत्र विस्तारित किया गया और आतंकवाद को धन मुहैया कराने के विरुद्ध नीतियाँ बनाना भी इसके कार्यक्षेत्र में सम्मिलित कर लिया गया। इसका सचिवालय पेरिस स्थित आर्थिक सहयोग और विकास संगठन के मुख्यालय में है।
उत्तर प्रदेश राज्य राजमार्ग ७
उत्तर प्रदेश राज्य राजमार्ग ७ भारत के उत्तर प्रदेश राज्य का एक राज्य राजमार्ग है। १०६.५६ किलोमीटर लम्बा यह राजमार्ग इलाहाबाद से शुरू होकर गोरखपुर तक जाता है। इसे इलाहाबाद-गोरखपुर मार्ग भी कहा जाता है। यह इलाहाबाद और जौनपुर जिलों से होकर गुजरता है।
जयबाण तोप
जयबाण तोप ,जयपुर में जयगढ़ के किले पर स्थित, दुनिया की सबसे बड़ी तोप मानी जाती है।निर्माण काल‎: ‎1720 ई,मारक क्षमता‎: ‎22 मील शहर‎: ‎जयपुर()
यह तोप 1720 में जयपुर किला के प्रशासक जयसिंह द्वितीय द्वारा मुगल सम्राट मोहम्मद शाह के शासनकाल में जयगढ़ किले में बनवाई गई थी।
तोप की बैरल की लंबाई 6.15 मीटर (20.2 फीट) है और इसका वजन 50 टन है। बैरल की नोक के निकट परिधि 2.2 मीटर (7.2 फीट) है और पीछे की 2.8 मीटर (9.2 फीट) है। प्रति बैरल के बोर का व्यास 28 सेमी (11 इंच) है और छोर पर बैरल की मोटाई 21.6 सेमी (8.5 इंच) है। बैरल के पीछे की तरफ मोटाई धीरे-धीरे बढ़ जाती है। बैरल पर दो कड़ियाँ है जो कि एक क्रेन की सहायता से इसे उठाने के लिए उपयोग की जाती थीं। 776 मिलीमीटर लंबे (30.6 इंच) ऊंचा उठाने वाले स्क्रू का उपयोग बैरल को ऊपर नीचे करने के लिए किया गया था।
बैरल में पुष्प आकृति है और केंद्र में मोर की एक जोड़ी बनाई गई है। बतख की एक जोड़ी बैरल के पीछे दिखाई देती है।
जयबाण एक दोपहिया गाड़ी पर स्थित है। पहियों व्यास में 1.37 मीटर (4.5 फीट) हैं। गाड़ी परिवहन के लिए दो हटाने योग्य अतिरिक्त पहियों से लैस है। हटाने योग्य पहियों व्यास में 2.74 मीटर (9.0 फुट) हैं।
लगभग 100 किलोग्राम (220 एलबी) गनपाउडर से 50 किलोग्राम वजन (110 एलबी) के गोले को दागा गया था ।
सबसे अतिरंजित मिथक का दावा है कि जब यह गोला दागा जाने वाला था, तो उसे पानी के टैंक के पास रखा गया था। तोपची के लिए इसमें गोता लगाने और शॉक तरंगों से बचने के लिए वहां रखा गया था। लेकिन गोला दागने के दौरान,तोपची और आठ अन्य सैनिकों , एक हाथी के साथ कथित तौर पर शॉकवेव्स के कारण मारे गए थे। जयपुर में कई छोटे घर भी ढह गए। हथियार की सीमा 40 किमी (25 मील) थी, अन्य स्रोतों का कहना है कि यह 35, 22 और 11 किमी (6.8 मील) है, हालांकि सटीक श्रेणी संभवतया पर्याप्त वैज्ञानिक अभिकलन के बिना निर्धारित नहीं की जा सकती है।
जामा मस्जिद ( अलीगढ़ )
मुगलकाल में मुहम्मद शाह (1719-1728) के शासनकाल में कोल के गवर्नर साबित खान ने 1724 में इसका निर्माण शुरू कराया था। इसमें चार साल लगे और 1728 में मस्जिद बनकर तैयार हो पाई। मस्जिद में कुल 17 गुंबद हैं। मस्जिद के तीन गेट हैं। इन दरवाजों पर दो-दो गुंबद हैं। शहर के ऊपरकोट इलाके में 17 गुंबदों वाली यह जामा मस्जिद है यहां एकसाथ 5000 लोग नमाज पढ़ सकते हैं। यहां औरतों के लिए नमाज पढ़ने का अलग से इंतजाम है। इसे शहदरी (तीन दरी) कहते हैं।
देश की शायद यह पहली मस्जिद होगी, जहां शहीदों की कब्रें भी हैं। इसे गंज-ए-शहीदान (शहीदों की बस्ती) भी कहते हैं तीन सदी पुरानी इस मस्जिद में कई पीढ़ियां नमाज अदा कर चुकी हैं। अनुमान है कि इस वक्त मस्जिद में आठवीं पीढ़ी नमाज पढ़ रही है। अलीगढ़ के ऊपरकोट इलाके में स्थित जामा मस्जिद ऐसी है, जिसके निर्माण में देश में सबसे ज्यादा सोना लगा है। स्वर्ण मंदिर से भी ज्यादा।
290 साल पहले बनी इस जामा मस्जिद में आठवीं पीढ़ी नमाज अदा कर रही है। इसके गुंबदों में ही कई कुंतल सोना लगा है। यहां कुल कितना सोना लगा है, इसका किसी को अन्दाजा नहीं हैं। इस जामा मस्जिद में यह भी खास हैं कि जामा मस्जिद में 1857-गदर के 73 शहीदों की कब्रें भी हैं। इस पर भारतीय पुरातत्व विभाग कई साल पहले सर्वे भी कर चुका है यह अलीगढ़ में सबसे पुरानी और भव्य मस्जिदों में से एक है। इसको बनने में 14 साल लगे थे। मस्जिद बलाई किले के शिखर पर स्थित है तथा यह स्थान शहर का उच्चतम बिंदु है। अपने स्थिति की वजह से, इसे शहर के सभी स्थानों से देखा जा सकता है।
मस्जिद के भीतर छह स्थल हैं जहां लोग नमाज अदा कर सकते हैं। मस्जिद का जीर्णोद्धार कई दौर से गुजरा तथा यह कई वास्तु प्रभावों को दर्शाता है। सफेद गुंबद वाली संरचना तथा खूबसूरती से बने खम्भे मुस्लिम कला और संस्कृति की खास विशेषताएं हैं।
1 https://youtube/amLNEzKbXOK/
इंग्लैंड क्रिकेट टीम का न्यूज़ीलैंड दौरा 2018
इंग्लैंड क्रिकेट टीम फरवरी और अप्रैल 2018 के बीच न्यूजीलैंड का दौरा करने के लिए दो टेस्ट और पांच एक दिवसीय अंतर्राष्ट्रीय (वनडे) मैच खेलने के लिए निर्धारित है। न्यूजीलैंड के 2016-17 के दौर 7 में फिक्स्चर, एडन पार्क में होने वाले संभावित दिन/रात के टेस्ट मैचों की तैयारी में दिन/रात के मैच के रूप में खेले गए। अगस्त 2017 में न्यूजीलैंड क्रिकेट ने पुष्टि की कि ईडन पार्क में टेस्ट एक दिन/रात के खेल के रूप में खेला जाएगा। सितंबर 2017 में मैदान पर फिर से टर्फिंग करने के बाद, दूसरे एकदिवसीय मैच मैक्लीन पार्क, नेपियर से माउंट मौनगानू में बे ओवल में स्थानांतरित किया गया था।
रीजनल सुपर-50 2018
2017-18 रीजनल सुपर-50 रीजनल सुपर-50 का 44 वां संस्करण है, वेस्टइंडीज क्रिकेट बोर्ड (डब्ल्यूआईसीबी) के देशों के लिए घरेलू सीमित-ओवर क्रिकेट प्रतियोगिता। टूर्नामेंट वर्तमान में 31 जनवरी 2018 से है और यह 24 फरवरी 2018 को समाप्त होने का है। बारबाडोस पूर्व चैंपियन हैं।
सितंबर 2017 में, दो अंग्रेजी काउंटी पक्षों, केंट और हैम्पशायर को प्रतियोगिता में भाग लेने के लिए आमंत्रित किया गया था। केंट ने टूर्नामेंट के पिछले संस्करण में भाग लिया। जनवरी 2018 में, संयुक्त राज्य की राष्ट्रीय क्रिकेट टीम ने टूर्नामेंट में शामिल होने के लिए एक आमंत्रण स्वीकार किया। वेस्ट इंडीज के घरेलू क्रिकेट (बारबाडोस, गयाना, जमैका, द लेवार्ड आइलैंड्स, त्रिनिडाड और टोबैगो, और विंडवर्ड आइलैंड्स) के छह नियमित टीमों और संयुक्त कैम्पस और कॉलेज टीमों में शामिल होंगे।
ग्रुप स्टेज के समापन के बाद, ग्रुप ए से बारबाडोस और विंडवर्ड आइलैंड्स, और ग्रुप बी के गुयाना और केंट ने फाइनल में बढ़ोतरी की। पहले सेमीफाइनल में, बार्बाडोस ने बारिश से प्रभावित मैच में केंट को 13 रनों से हरा दिया, क्रेग ब्राथवेट ने नाबाद शतक बनाया। दूसरे सेमीफाइनल में बारिश से प्रभावित भी था, विंडवर्ड आइलैंड्स ने गुयाना को 52 रनों से हराकर टायरेन थिफ़ाइल ने अपनी पहली शृंखला लिस्ट ए क्रिकेट में रन बनाए।
ढाका प्रीमियर डिवीज़न क्रिकेट लीग 2018
2017-18 ढाका प्रीमियर डिवीजन क्रिकेट लीग, ढाका प्रीमियर डिवीजन क्रिकेट लीग का पांचवां संस्करण, बांग्लादेश में होने वाली एक लिस्ट ए क्रिकेट प्रतियोगिता है, जो 5 फरवरी 2018 को शुरू हुई थी। बांग्लादेश क्रिकेट बोर्ड (बीसीबी) ने 20 जनवरी 2018 को खिलाड़ियों के लिए ड्राफ्ट सिस्टम आयोजित किया था। अग्रनी बैंक क्रिकेट क्लब और शिनापुखुर क्रिकेट क्लब को ढाका प्रथम श्रेणी क्रिकेट लीग से पदोन्नत किया गया था, पार्टेक्स स्पोर्टिंग क्लब और विक्टोरिया स्पोर्टिंग क्लब को बदलकर, जो पिछले टूर्नामेंट में शामिल हुए थे। दोनों नए पदोन्नति वाली टीमों ने अपने शुरुआती जुड़नार जीते। गज़ी ग्रुप क्रिकेटर्स डिफेंडर चैंपियन हैं।
ऑस्ट्रेलिया क्रिकेट टीम का दक्षिण अफ्रीका दौरा 2018
ऑस्ट्रेलिया क्रिकेट टीम वर्तमान में फरवरी और अप्रैल 2018 के बीच दक्षिण अफ्रीका का दौरा कर चार टेस्ट मैचों का खेल रहा है। यह दो टीमों के बीच होने वाली पहली चार टेस्ट श्रृंखला होगी, क्योंकि दक्षिण अफ्रीका की पारीखना।
तीसरे टेस्ट के तीसरे दिन ऑस्ट्रेलिया के कैमरन बैन्क्रॉफ्ट को एक छोटे, पीले ऑब्जेक्ट के साथ गेंद से छेड़ दिया था। बाद में यह वस्तु पीली चिपकने वाली टेप की एक छोटी लम्बाई होने का पता चला, जिसमें गंदगी और धैर्य का पालन किया गया था, एक घर्षण सतह बनती है। दिन के खेल के अंत में, बैंकरॉफ्ट और कप्तान स्टीव स्मिथ ने गेंद को छेड़छाड़ करने के लिए भर्ती कराया, साथ ही स्मिथ को बेनकॉफ्ट के कार्यों की अग्रिम योजना के बारे में पता था। मैच रेफरी एंडी पाइक्रॉफ्ट ने बेंच्रोफ्ट को गेंद की स्थिति बदलने की कोशिश के एक स्तर 2 के अपराध के साथ आरोप लगाया। स्मिथ ने कहा कि यह "बड़ी गलती" थी लेकिन उन्होंने कहा कि वह खड़े नहीं होंगे। बाद में पता चला कि दक्षिण अफ्रीका के पूर्व क्रिकेटर, फाने डी विलियर्स, जो टिप्पणी कर रहे थे, ने यह पहचानने में मदद की कि क्या ऑस्ट्रेलियाई क्षेत्ररक्षक तीसरे दिन की सुबह अच्छी रिवर्स स्विंग पाने के लिए गेंद से छेड़छाड़ कर रहे थे या नहीं। डी विलियर्स ने टीवी कैरेक्टर ऑपरेटर से पूछा कि वे पूरे पारी में ध्यान केंद्रित करें, उन्होंने संकेत दिया कि वे अवैध रणनीति का इस्तेमाल करते हैं।
स्मिथ के प्रवेश के बाद, ऑस्ट्रेलिया के प्रधान मंत्री माल्कम टर्नबुल ने कहा कि यह ऑस्ट्रेलियाई स्पोर्ट्स कमीशन के साथ एक "चौंकाने वाला निराशा" है कि स्मिथ को तुरंत पायउतार होना चाहिए। स्मिथ और उपकप्तान डेविड वॉर्नर बाद में टेस्ट टीम के लिए नेतृत्व की भूमिका से अलग थे, टिम पैन ने अभिनय कप्तान के रूप में पदभार संभाला। अंतर्राष्ट्रीय क्रिकेट परिषद (आईसीसी) ने एक मैच के लिए स्मिथ को निलंबित कर दिया, उसे चार अवगुण अंक दिए और उन्हें अपने मैच फीस का 100% जुर्माना लगाया। कैमरून बैन्क्रॉफ्ट को तीन दोषपूर्ण अंक मिले और उनके मैच फीस का 75% जुर्माना लगाया गया। क्रिकेट ऑस्ट्रेलिया ने इस घटना के लिए प्रशंसकों से माफी मांगी और पुष्टि की कि मैच के शेष भाग के लिए स्मिथ और वार्नर दोनों क्रमशः कप्तान और उपकप्तान की भूमिका से खड़े होंगे। 2018 इंडियन प्रीमियर लीग के आगे, स्मिथ ने भी राजस्थान रॉयल्स के कप्तान के रूप में पद से हटा दिया।
यह घटना क्रिकेट ऑस्ट्रेलिया की एक अलग जांच का विषय है, जिसमें कार्यकारी महाप्रबंधक टीम प्रदर्शन पैट हावर्ड सीए सीनियर लीगल काउंसल और हेड ऑफ इंटिग्रिटी इयान रॉय के साथ हैं। सीए के सीईओ जेम्स सदरलैंड दक्षिण अफ्रीका के जांचकर्ताओं में शामिल हुए। 27 मार्च 2018 को, उस जांच के निष्कर्षों को सौंपे जाने से पहले, ऑस्ट्रेलिया के लिए सलामी बल्लेबाज मैट रेंशो को टीम में शामिल किया गया था, जो चौथा टेस्ट से पहले था।
28 मार्च 2018 (ऑस्ट्रेलियाई समय) पर, सदरलैंड ने घोषणा की कि प्रारंभिक जांच के परिणामस्वरूप स्मिथ, वार्नर और बैनक्रॉफ्ट को खेल को बदनामी, निलंबित और घर भेजा गया था। उन्होंने कहा कि तीनों के खिलाफ अगले 24 घंटों के भीतर की घोषणा की जाएगी। उन्होंने कहा कि साथ ही रेंशो, जो बर्न्स और ग्लेन मैक्सवेल को उन्हें बदलने के लिए चौथे टेस्ट के लिए टीम में शामिल किया गया है।
2018 शीतकालीन ओलम्पिक पदक तालिका
2018 शीतकालीन ओलम्पिक पदक तालिका राष्ट्रीय ओलम्पिक समितियोँ द्वारा 2018 शीतकालीन ओलम्पिक खेलों के दौरान जीते गये पदकों की सूची है, जो कि दक्षिण कोरिया के प्योंगचांग नगर में 9 से 25 फरवरी के मध्य आयोजित हो रहें हैं।
इन खेलों में कुल 15 खेलों में 102 स्वर्ण पदक दाँव पर हैं। इस प्रकार से यह पहला शीतकालीन ओलम्पिक है जहाँ 100 से अधिक स्वर्ण पदक दाँव पर हैं। इस आयोजन में वर्तमान खेलों में 4 नयी प्रतियोगिताएँ जोड़ी गयी जिनमे बिग एयर स्नोबोर्डिंग, मिक्स्ड डबल्स कर्लिंग, मास स्टार्ट स्पीड स्केटिंग तथा मिक्स्ड डबल्स अल्पाइन स्कीइंग शामिल हैं।
यह पदक तालिका अन्तरराष्ट्रीय ओलम्पिक समिति द्वारा उपलब्ध कराई गयी सूचना के आधार पर है। तालिका में स्थान कुल पदकों के आधार पर नहीं बल्कि स्वर्ण, रजत व कांस्यों की संख्या के आधार पर है। ज्यादा स्वर्ण पदक जीतने वाले देशों को सबसे ऊपर वरियता दी गयी है, तत्पश्चात रजत और फिर कांस्य जीतने वाले देशों को स्थान मिला है।
मेज़बान (दक्षिण कोरिया)
2018 शीतकालीन ओलम्पिक में अल्बानिया
अल्बानिया के दो खिलाड़ियों को दक्षिण कोरिया के प्योंगचांग में 9 से 25 फरवरी के मध्य आयोजित हो रहे 2018 शीतकालीन ओलम्पिक में भाग लेना है। अल्बानिया के 2 अल्पाइन स्की खिलाड़ियों, जिनमे एक पुरुष व एक महिला है, ने इन खेलों के लिये क्वालीफाई किया।
पानी का रंग
पानी का रंग अलग-अलग परिवेशों में भिन्न भिन्न होता है जिसमें पानी मौजूद होता है। अपेक्षाकृत कम मात्रा में पानी बेरंग दिखता है। शुद्ध पानी मामूली नीला रंग होता है जो मोटाई (स्तर) बढ़ते बढ़ते गहरा नीला हो जाता है। पानी का नीला रंग एक आंतरिक गुण है जो कि चयनात्मक अवशोषण और सफेद रोशनी के बिखरने के कारण होता है। विसर्जित तत्व या निलंबित अशुद्धियां पानी को एक अलग रंग दे सकते हैं।
2018 शीतकालीन ओलम्पिक में पुर्तगाल
पुर्तगाल के दो खिलाड़ियों को दक्षिण कोरिया के प्योंगचांग में 9 से 25 फरवरी के मध्य आयोजित हो रहे 2018 शीतकालीन ओलम्पिक में भाग लेना है। पुर्तगाल के 2 पुरुष खिलाड़ी 2 खेलों में प्रतिभाग करेंगें।
अल्पाइन स्कीइंग में पुर्तगाल के एक पुरुष खिलाड़ी ने क्वालीफाई किया।
क्रॉस-कंट्री स्कीइंग में पुर्तगाल के एक पुरुष खिलाड़ी ने क्वालीफाई किया।
दि एक्सट्रा ओर्डिनरी जर्नी ऑफ द फ़कीर
"'दि एक्सट्रा ओर्डिनरी जर्नी ऑफ द फ़कीर"'( हिन्दी: फकीर की असाधारण यात्रा, फ्रांसीसी: "" ) भारतीय अभिनेता धनुष अभिनीत एवं केन स्कॉट द्वारा निर्देशित एक आगामी अंग्रेजी और फ्रांसीसी कॉमेडी-साहसिक फिल्म है। यह रोमेन प्यूरटोलस का एक उपन्यास है जिसका शीर्षक 'दि एक्सट्रा ओर्डिनरी जर्नी ऑफ द फ़कीर' है। यह एक हास्य कहानी है।
गुड़ामालानी विधानसभा क्षेत्र (राजस्थान)
गुड़ामालानी विधानसभा क्षेत्र राजस्थान का एक विधानसभा क्षेत्र है।
सोलहवाँ सावन
सोलहवाँ सावन एक 1979 कि हिंदी फिल्म है जो एक 1977 की तमिल फ़िल्म की रीमेक है।
वी॰ आई॰ पी॰(2014 फिल्म)
वेलै इल्ला पट्टधारी (हिन्दी : बेरोजगार स्नातक, अङ्ग्रेज़ी:), जिसे वीआईपी के रूप में जाना जाता है, एक 2014 की भारतीय तमिल भाषा की कॉमेडी-ड्रामा फिल्म है, जिसे निर्देशक velraj की भूमिका में निर्देशित और फिल्माया गया है.फिल्म में धनुष, अमला पॉल मुख्य भूमिका में हैं।
2018 शीतकालीन ओलम्पिक में अज़रबैजान
अज़रबैजान के एक खिलाड़ी को दक्षिण कोरिया के प्योंगचांग में 9 से 25 फरवरी के मध्य आयोजित हो रहे 2018 शीतकालीन ओलम्पिक में भाग लेना है। अज़रबैजान के दल में एक पुरुष खिलाड़ी है जो कि अल्पाइन स्कीइंग खेल में भाग ले रहा है।
22 जनवरी 2018 को उद्घाटन समारोह के लिये पैट्रिक ब्राचनर को देश का ध्वजवाहक चुना गया।
अज़रबैजान के ऑस्ट्रियाई मूल के स्की खिलाड़ी पैट्रिक ब्राचनर ने क्वालीफाई किया। ब्राचनर ने चार साल पूर्व 2014 शीतकालीन ओलम्पिक में भी देश का प्रतिनिधित्व किया था।
एसएलसी ट्वेंटी-20 टूर्नामेंट 2018
2017-18 एसएलसी ट्वेंटी-20 टूर्नामेंट एक ट्वेंटी-20 क्रिकेट टूर्नामेंट है जो वर्तमान में श्रीलंका में आयोजित किया जा रहा है। यह श्रीलंका में घरेलू टीमों के बीच खेला जा रहा है। टूर्नामेंट 24 फरवरी 2018 को शुरू हुआ और 9 मार्च 2018 को समाप्त होने का अनुमान है।
2018 शीतकालीन ओलम्पिक में बरमूडा
बरमूडा के एक खिलाड़ी को दक्षिण कोरिया के प्योंगचांग में 9 से 25 फरवरी के मध्य आयोजित हो रहे 2018 शीतकालीन ओलम्पिक में भाग लेना है। यह देश की इन खेलों में छठी उपस्थिति है।
इस खेल में बरमूडा के एक खिलाड़ी टकर मर्फी ने क्वालीफाई किया। शीतकालीन ओलम्पिक में मर्फी लगातार तीसरी बार भाग ले रहें है।
2018 शीतकालीन ओलम्पिक में बोलीविया
बोलीविया के दो खिलाड़ियों को दक्षिण कोरिया के प्योंगचांग में 9 से 25 फरवरी के मध्य आयोजित हो रहे 2018 शीतकालीन ओलम्पिक में भाग लेना है। बोलीविया फ्रांस के अल्बर्टविले में आयोजित हुए 1992 शीतकालीन ओलम्पिक के 26 साल बाद इन खेलों में भाग ले रहा है।
बोलीविया ने 18 जनवरी 2018 को इन खेलों में भाग लेने वाले अपने दो खिलाड़ियों के नामों की घोषणा की। इस घोषणा में सिमोन ब्रेत्फस कमीरलैंडर को उद्घाटन समारोह में ध्वजवाहक बनाया गया।
बोलीविया के ऑस्ट्रिया में जन्मे एक पुरुष खिलाड़ी सिमोन ब्रेत्फस कमीरलैंडर ने इस खेल में क्वालीफाई किया। 2015 में कमीरलैंडर ने बोलीविया की नागरिकता ग्रहण की, जिसके कारण उन्हें इन खेलों में देश का प्रतिनिधित्व करने का अवसर मिला।
बोलीविया के फिनलैंड में जन्मे एक पुरुष खिलाड़ी टिमो जुहानी ग्रोंलुन्द ने इस खेल के लिये क्वालीफाई किया।
अरेंज (सॉफ्टवेयर)
अरेंज (Orange) एक डाटा-दर्शन, मशीन अधिगम (machine learning) तथा आँकड़ा खनन (डेटा माइनिंग) का मुक्तस्रोत सॉफ्टवेयर है। टेक्स्टेबुल (Textable) नामक ऐड-आन का उपयोग करके इसकी सहायता से उन्नत टेक्स्ट विश्लेषण भी किया जा सकता है।
2018 शीतकालीन ओलम्पिक में साइप्रस
साइप्रस के एक खिलाड़ी को दक्षिण कोरिया के प्योंगचांग में 9 से 25 फरवरी के मध्य आयोजित हो रहे 2018 शीतकालीन ओलम्पिक में भाग लेना है।
साइप्रस के एक पुरुष खिलाड़ी ने इस खेल के लिये क्वालीफाई किया।
हरिचरण बोरो
हरिचरण बोरो बोडो भाषा के एक प्रसिद्ध लेखक थे। उन्हें उनके साहित्यिक योगदान के कारण 2012 में साहित्य अकादमी का बाल साहित्य पुरस्कार प्रदान किया गया था।
बोरो का जन्म 01 अप्रेल 1946 को हुआ था। उन्होंने प्रारंभ में सिम्बारगाँव हाई स्कूल में पढ़ाया था, फिर वह असम राज्य के अर्थशास्त्र और सांख्यिकी विभाग में काम किए। सेवानिवृत्ति के समय वे विभाग के संयुक्त निर्देशक थे। बाद का समय उन्होंने अपनी भाषा बोडो के साहित्यिक योगदान में बिताया।
बोरो ने निम्न लिखित को लिखा था:
बोरो को अखराँगमा इसिनगाव (ब्रह्माण्ड में) के लिए 2012 में साहित्य अकादमी का बाल साहित्य पुरस्कार दिया गया।
हरिचरण बोरो का 29 नम्बर 2016 को देहान्त हुआ। उस समय उनके एक पुत्र उनके साथ थे। बोरो की पत्नी उनके जीवन में ही कोकराझार में एक बम धमाके में मारी गई थी।
2018 शीतकालीन ओलम्पिक में ईक्वाडोर
ईक्वाडोर के एक खिलाड़ी को दक्षिण कोरिया के प्योंगचांग में 9 से 25 फरवरी के मध्य आयोजित हो रहे 2018 शीतकालीन ओलम्पिक में भाग लेना है। इस देश ने इस बार शीतकालीन ओलम्पिक में अपना पदार्पण किया।
19 जनवरी 2018 को क्रॉस-कंट्री स्की खिलाड़ी क्लॉस जुन्गब्लुथ रोद्रिगुएज़ को इस ओलम्पिक के लिये देश का ध्वजवाहक नामित किया गया।
ईक्वाडोर के एक पुरुष खिलाड़ी ने इस खेल के लिये क्वालीफाई किया। 2016 में जुन्गब्लुथ ने ओलम्पिक में एक स्थान माँगा और उन्हें ईक्वाडोरी राष्ट्रीय ओलम्पिक समिति की मादा मिली, जिसने देश का स्की महासंघ गठित करके उनके प्रतिभाग का रास्ता साफ़ किया। जुन्गब्लुथ वर्तमान में माउंटेन क्रीक, क्वींसलैंड, ऑस्ट्रेलिया में रहते हैं तथा वहीं से प्रशिक्षण भी ले रहें हैं।
2018 शीतकालीन ओलम्पिक में ईरीट्रिया
ईरीट्रिया के एक खिलाड़ी को दक्षिण कोरिया के प्योंगचांग में 9 से 25 फरवरी के मध्य आयोजित हो रहे 2018 शीतकालीन ओलम्पिक में भाग लेना है। इस देश ने इस बार शीतकालीन ओलम्पिक में पदार्पण किया। ईरीट्रिया के दल में एक अल्पाइन स्की खिलाड़ी शन्नोन-ओग्ब्नाई अबीदा शामिल हैं, जो उद्घाटन समारोह में ध्वजवाहक भी होंगे।
ईरीट्रिया के एक पुरुष खिलाड़ी शन्नोन-ओग्ब्नाई अबीदा ने इस खेल के लिये क्वालीफाई किया, जो कि कनाडा में जन्मे एक स्की खिलाड़ी हैं। अबीदा ने ऑस्ट्रिया के इंसब्रुक में हुए 2012 शीतकालीन युवा ओलम्पिक में भी देश का प्रतिनिधित्व किया है।
काउली एयरपोर्ट
काउली एयरपोर्ट () काउली, अल्बर्टा, कनाडा के उत्तर-पश्चिम में 4.8 समुद्री मील (8.9 किमी; 5.5 मील) पर स्थित है।